ร้องเพลงครึ่งเสียง
ผมพยายามเข้าใจคนรุ่นใหม่เพื่อปรับทัศนคติของตนเองอยู่เสมอเพื่อไม่ให้กลายเป็นคนตกยุค แต่ยิ่งพยายามเท่าใด ยิ่งงุนงงมากขึ้นโดยเฉพาะกับวัยรุ่นไทย
ผมพยายามเข้าใจคนรุ่นใหม่เพื่อปรับทัศนคติของตนเองอยู่เสมอเพื่อไม่ให้กลายเป็นคนตกยุค แต่ยิ่งพยายามเท่าใด ยิ่งงุนงงมากขึ้นโดยเฉพาะกับวัยรุ่นไทย
27 มี.ค. 2566

ผมพยายามเข้าใจคนรุ่นใหม่เพื่อปรับทัศนคติของตนเองอยู่เสมอเพื่อไม่ให้กลายเป็นคนตกยุค แต่ยิ่งพยายามเท่าใด ยิ่งงุนงงมากขึ้นโดยเฉพาะกับวัยรุ่นไทย
ยกตัวอย่างเช่น การฟังเพลง หากเข้าไปดูเพลงยอดนิยมใน TikTok จะพบว่าชื่อ 16 เพลงแรก ที่นอกจากมีเนื้อหาไร้สาระและร้อยเนื้อทำนองเดียวแล้วยังมีลักษณะร่วมที่ชัดเจนคือเพลงเหล่านี้ยังมีนักร้องร้องเพลงแค่ครึ่งเสียงก็เข้าใจดีว่าเป็นการเลียนแบบเกาหลีที่ประสบความสำเร็จจาก K-pop ที่ประสบความสำเร็จไปทั่วโลกจากการร้องเพลงแค่ครึ่งเสียง เพียงแต่ผมมีคำถามว่าการร้องเพลงเลียนแบบ แบบนี้จะประสบความสำเร็จได้อย่างไรเพราะว่าขัดแย้งกับหลักการของงานศิลปะที่ต้องการความคิดสร้างสรรค์ใหม่ตลอดเวลาไม่ใช่การเลียนแบบ
เพียงแต่ความนิยมของวัยรุ่นไทยใน “การบริโภคที่เชื่องและเซื่อง”
ตามที่นักดนตรีไทยผลิตออกมา  ทำให้ผมประหลาดใจที่การร้องเพลงแค่ครึ่งเสียงจะได้รับความนิยม
ความจริงข้อนี้ทำให้นำไปเปรียบเทียบใช้กับการอธิบายการเมืองของการเลือกตั้งของเมืองไทยที่กำลังจะมาถึงในเดือน พฤษภาคมนี้ว่าพรรคการเมืองส่วนใหญ่ต่างพากันงัดนโยบายลดแลกแจกแถมด้วยการทุ่มเงินเข้าไปในนโยบายการหาเสียงของพรรคต่าง ๆ
การเมืองแบบนี้ทำให้ไม่น่าประหลาดใจที่เด็กอมมืออย่างอุ๊งอิ๊งหรือแพทองธาร ชินวัตรกลายเป็นหัวหน้าพรรคเพื่อไทยที่นำเอานโยบายประชานิยมของพรรคไทยรักไทยและทักษิณ ชินวัตรหรือที่เรียกว่าทักษิโณมิกส์มาใช้โดยนโยบายหาเสียงง่าย ๆ คือแลนสไลด์ด้วยการรวมเอานักการเมืองเขี้ยวลากดินมาทำเป็นมุ้งเล็กในมุ้งใหญ่ที่มีโอกาสจะประสบความสำเร็จในการเลือกตั้งทั้งที่ประสบการณ์ของอุ๊งอิ๊งแล้วไม่น่าจะมีประสบการณ์ในการรับมือกับพวกเขี้ยวลากดินแต่ในทางการเมืองแล้วแบบนี้แหละคือการร้องเพลงครึ่งเสียงในทางการเมือง
ทั้งหมดนี้สอดรับกับคำอธิบายของนักวิชาการรัฐศาสตร์ที่เคยบอกว่าพรรคการเมืองไทยไม่ต้องการพรรคการเมืองที่มีแนวทางระยะยาวเกินกว่า 5 ปี
สองอย่างที่ต้องการในระบบเลือกตั้งคือ 1.ความช่ำชองในการจัดตั้งระบบหัวคะแนน 2.การเสนอแนวทางที่เป็นรูปธรรมเฉพาะหน้าเช่นโครงการขนส่งมวลชนหรือสวัสดิการประชาชนที่ 30 บาทรักษาทุกโรค สองข้อนี้ทำให้พรรคการเมืองยิ่งใหญ่ในระบบเลือกตั้งก็คือพรรคเพื่อไทยและพรรคภูมิใจไทย
สองแนวทางนี้ของการเมืองระบบเลือกตั้งคือการร้องเพลงครึ่งเสียงที่ถูกใจผู้บริโภคและเป็นที่มาของการทำรัฐประหารครั้งต่อไปของกองทัพ
การเมืองแบบนี้ไม่ว่าเราจะต้องการหรือไม่ก็เป็นสิ่งที่ต้องเกิดขึ้นเพราะผู้บริโภคยังคงต้องการเพลงที่มีนักร้องที่ร้องเพลงแค่ครึ่งเสียง